cyanic-selkie/wikianc huggingface dataset:
With You (שיר של מריה קארי)
וידאו קליפ
הקליפ צולם בשחור-לבן, ובו ניתן לראות את קארי שרועה על רצפה ובסצנות נוספות מתהלכת ברחוב.
חני דינור
קריירה מוזיקלית
ב-2009 השתתפה בפסטיבל "מוזות" בנתניה במסגרת מופע מחווה לזכרה של שדרנית קול ישראל אורנה יקיר, ושרה בו את שיריה של יקיר שנכתבו למחזמר "ג'יין אייר" והולחנו ועובדו על ידי אלדד שרים.
חני שידרה אחת לשבועיים בגלי צה"ל במסגרת התכנית "ציפורי לילה מוזיקליות" במשך שנתיים,1/6/21 -23/7/23,כשכל תכנית הוקדשה לאירוח של אמן אחר. בין האמנים: אוהד חיטמן,רונית שחר,יעקב גלעד,אסתר שמיר,ליאורה ריבלין,אסתי זקהיים,נעם חורב,שלומית אהרון,סי היימן,דיקלה,קובי אפללו ועוד. שני אלבומים חדשים שלה יראו אור בקרוב.
ניקפורוס הראשון, קיסר האימפריה הביזנטית
ביוגרפיה
ניקפורוס היה, לפי המקורות הסורים על חייו, בן לשבט ע'סאן הערבי. ניקפורוס היה בן למעמד האצולה בבירת האימפריה הביזנטית, קונסטנטינופול. עם הזמן צלח לעלות בדרגות השלטון ובתחילת המאה ה-9 מונה לשר האוצר של האימפריה. באותה העת הייתה אירנה האתונאית הקיסרית השלטת של האימפריה הביזנטית ועלתה השאלה בנוגע לנישואים פוליטיים אפשריים בינה לבין קרל הגדול, מה שיביא לאיחוד האימפריה הביזנטית והאימפריה הפרנקית. רבים בחצר הקיסרית הביזנטית התנגדו לאפשרות זאת ושכנעו את ניקפורוס למרוד בשלטונה של אירנה. ניקפורוס ביצע הפיכה צבאית בשנת 802 אשר הובילה לתחילת שלטון השושלת הניקפורוסית אשר קרויה על שמו של ניקפורוס הראשון שהפך לקיסר החדש.
המצור על בודפשט
רקע
ממלכת הונגריה לחמה לצד מדינות הציר במסגרת החזית המזרחית במלחמת העולם השנייה. אולם ככל שהתקדמה המלחמה לרעת הגרמנים החל שליט הונגריה מיקלוש הורטי לנהל מגעים עם בריטניה וארצות הברית על פרישת הונגריה מהמלחמה. הגרמנים לא ראו התפתחויות אלו בעין יפה, וככל שהסתבכו במלחמתם ברוסיה, כן הלכה חשיבותה האסטרטגית של הונגריה וגברה, וכן גברו מאמצי הונגריה לפרוש מן הברית. ב-15 במרץ 1944 הזמין היטלר את הורטי לפגישה עמו בזלצבורג. הפגישה הייתה למעשה אחיזת עיניים, ובזמן שהורטי לא נכח בהונגריה, כבשו חיילי הוורמאכט את הונגריה במסגרת "מבצע מרגרטה", אשר התנהל במהירות וללא שפיכות דמים. כשירד הורטי מהרכבת ב-18 במרץ, הוא הופתע לגלות שהמברכים אותו לשלום הם חיילים גרמנים. הגרמנים אילצו את הורטי למנות את דמה סטויאי כראש ממשלה, בעוד הורטי עצמו איבד בפועל את כל סמכויותיו לטובת מיופה הכוח הגרמני אדמונד וזנמאייר. במאמץ אחרון להציל את ארצו, הורה הורטי באוגוסט על פיטוריו של סטויאי, והחליפו בגנרל גזה לקאטוש.
כיתור בודפשט
כתוצאה מכך כותרו בעיר 33,000 חיילים גרמנים ו-37,000 חיילים הונגרים, ובנוסף לכך נלכדו בעיר כ-800,000 תושבים. היטלר סירב לאשר נסיגה מהעיר, והכריז עליה כעיר מבצר, תוך שהוא ממנה את קרל פפר-וילדנברוך למפקד העיר.
הקבוצה השנייה מהחזית האוקראינית השנייה הגיעה בשעה 11:00 בבוקר, אולם הגרמנים פתחו עליהם באש, וכתוצאה מכך נהרגו קפטן מיקלוש שטיינמץ ושני פקודיו.
אילנית פרידמן
בשנה שקדמה למשחקים הפאראלימפיים בבייג'ינג עלתה בדירוג העולמי מהמקום ה-23 למקום 9. לצורך עמידה בקריטריון האולימפי התחרתה בשנה זו ב-26 טורנירים.
ארכידוכסות אוסטריה
הרפורמציה והתעצמותה של אוסטריה (1526–1714)
בשנת 1526, בעקבות קרב מוהאץ', שבו נהרג לאיוש השני, מלך הונגריה ובוהמיה וגיסו של פרדיננד הראשון, הרחיב פרדיננד את שטחיו לבוהמיה ולחלק ההונגרי שלא נכבש על ידי העות'מאנים. התפשטות הבסבורגית זו גרמה לעימותים תדירים עם הטורקים שאחד מהם הוא "המלחמה הארוכה" שנמשכה בין השנים 1606–1593.
עידן המהפכה הצרפתית ונפוליאון בונפרטה (1792–1814)
אבל השלום לא נמשך לזמן רב, וכעבור זמן קצר צצו מחלוקות בין האוסטרים והצרפתים, והאוסטרים הפרו את הסכם השלום. אוסטריה הצטרפה לרוסיה, בריטניה ונאפולי למלחמת הקואליציה השנייה ב-1799. הגם שבתחילה הכוח האוסטרי-רוסי נחל הצלחה בגירוש הצרפתים מאיטליה, הרוסים פרשו לאחר קרב ציריך ב-1799 שבו הרוסים האשימו את האוסטרים בחולשתם, והאוסטרים שוב הותקפו על ידי בונפרטה, שהיה כבר קונסול ראשון של צרפת, והסיג אותם מאיטליה, ולאחר מכן מגרמניה בקרב הוהנלינדן. ההפסד הזה הכריח את התפטרות בית טוגוט, ואת אוסטריה, שהונהגה עתה בידי לודוויג קובנצל לעשות שלום בלונביל שבצרפת בתחילת 1801. המאפיינים של אוסטריה היו באותו זמן חולשה מופתעת, אבל עכשיו הדרך לארגון מחדש של האימפריה הצרפתית בגבולה. עם דוח המינוי ב-1803 ארגן מחדש לחלוטין את האימפריה הרומית הקדושה, שקיבלה כמעט את כל הערים החופשיות ואדמות הכנסייה, ודוכסי אוסטריה, שבאופן מסורתי היו תמיד קיסרי האימפריה, פוטרו מהמשרה.
שאגן אדום בוליביאני
התנהגות
הוא חי בקבוצות של 1–3 זכרים ו-2–7 נקבות. מפעם לפעם הזכרים הצעירים מנסים להשיג שליטה על הקבוצה. הם מתעוררים מוקדם בבוקר ומתחילים בשאגות שניתן לשמוע במרחק של 3.5 קילומטרים. מטרת השאגות לסמן את השטח שבשליטת הקבוצה. שאגות נוספות מתבצעות בערב. כמו כן הם שואגים במהלך הגשם.
מנהלת תוכנית החלל
היסטוריה
מיד לאחר הסכם השלום בין ישראל למצרים בשנות ה-70, ישראל נסוגה מסיני ונדרשה שלא לחוג מעל סיני. בהיעדר היכולת לבצע גיחות צילום, נוצר צורך בהקמת תעשיית חלל ושימוש בלוויניים לצורך תצפית.
במהלך השנים קידמה מנהלת תוכנית החלל פיתוח תשתיות לאומיות, יכולות מחקר מובילות ואת הידע והיכולות בתעשיות הישראליות תוך קשר עם סל"ה.
חיים כץ (קצין)
ביוגרפיה
חיים כץ נולד ברחובות, בן להורים ילידי גרמניה, שעלו לארץ ישראל במחצית השנייה של שנות ה-30 והתיישבו ברחובות. בילדותו התחנך בבית ספר בן צבי ובאורט רחובות.
משנת 2003 ריכז את ניהול הקמת מנהלות לאזורי התעשייה בפריפריה ובניהול פרויקט "עידוד" במשך 4 שנים עבור משרד המסחר והתעשייה. במסגרת זו הוקמו 27 מנהלות לאזורי תעשייה חדשים ופותחו פרויקטים לעידוד יישובי הפריפריה בגליל, בנגב, ביהודה ושומרון. היה שותף בתכנון אזור התעשייה בצומת להבים "עידן הנגב" והיה חבר דירקטוריון בחברה לפיתוח רחובות.
בשנים 2007–2018 עסק בפיתוח ושדרוג אזור התעשייה והעסקים חולון, במסגרת תפקידו כמנהל מינהל תעשייה ומסחר בעיריית חולון. יחד עם ראש העיר מוטי ששון הביא לשינוי אזור התעשייה והעסקים חולון, מאזור תעשייה בו הייתה הגירה שלילית של עסקים הפך האזור למושך וכדאי לעסקים רבים. את שינוי המצב הביא חיים על ידי יזום פעילויות מגוונות לפיתוח אזור התעשייה חולון שכללו: תכנון ואישור סטטוטורי, פיתוח תשתיות, שווק אזור התעשייה ליזמים חדשים, קליטת פרויקטים חדשים, פיתוח מחלף חולון מזרח, חיבור רחוב המרכבה לכביש 44, יצירת תנופת גל בניה בנייה של 200,000 מ"ר, קליטת 140 חברות חדשות שהתאכלסו באזור התעשייה בתקופה זו, ויצירת גל בנייה נוסף באזור התעשייה והעסקים חולון של 300,000 מ"ר שנמצא לאחר תכנון ובתחילת ביצוע משנת 2018.
בוגר אוניברסיטת תל אביב במנהל עסקים, בוגר המכללה לביטחון לאומי, ומוסמך במדיניות ציבורית וניהול ציבורי מאוניברסיטת חיפה.
יוסף צבי שטיין
ביוגרפיה
ארכיונו האישי של יוסף צבי שטיין שמור במחלקת הארכיונים של הספרייה הלאומית בירושלים.
אבי באום
פעילות עסקית
נכון לשנת 2018 עלות העסקתו השנתית של באום כיושב ראש קבוצת חילן הסתכמה בכ-3.6 מיליון ש"ח.
הונאת בחירות
שינויים דמוגרפיים
במספר מקרים, לקראת הבחירות הועבר מספר גדול של אזרחים ממקום אחד למקום אחר, על מנת להשפיע על תוצאות הבחירות באותו אזור. פעולות מסוג זה מתוכננות זמן רב מראש, כיוון שבדרך כלל נדרשת שהייה של שישה חודשים או יותר במקום מסוים כדי להעניק זכות בחירה.
מניעת זכות בחירה
קיימות שיטות נוספות למניעת זכות הבחירה של קבוצות גדולות. למשל, למנוע בחירה מחיילים, אסירים, סטודנטים וחולים בבתי חולים שאינם יכולים להגיע לקלפי באזור מגוריהם. אפשר לקבוע את יום הבחירות בזמן לא נוח, כמו יום השבת, שבו קבוצות גדולות באוכלוסייה נמנעות מלהגיע לקלפי. אפשר לקבוע את מיקום הקלפיות במקום מסוכן או מרוחק. קהילות כפריות סובלות במיוחד ממיקומים כאלה.
הצבעה כפולה
הונאה זו אפשרית גם בהצבעה ממוחשבת. לדוגמה, דגם "סקויה" של מכונת הצבעה מאפשר הצבעה חוזרת לאותו אדם באמצעות כפתור צהוב בצד האחורי של המכונה. אפשרות זו קיימת לצורך טיפול בתקלות במהלך ההצבעה, אך היא עלולה גם להיות מנוצלת לרעה.
הטעיית בוחרים
בבריטניה נפוצה שיטה בשם "איסוף קולות קשישים" ("Granny farming") שבה נציג מפלגה מסוימת הולך למספר רב של בתי אבות ומקושש קולות, באמצעות הצבעה במעטפות כפולות, מקשישים המוגבלים בתנועתם.
התחזות בוחרים
בשנת 2016, הוגש כתב אישום נגד שמונה תושבי בית שמש, בחשד כי במהלך הבחירות שנערכו לעירייה בשנת 2013, אספו השמונה תעודות זהות מאנשים שאינם מתכוונים להצביע והעבירו אותן לאנשים אחרים כדי שיצביעו באמצעותן לראש העיר משה אבוטבול.
מרד האסירים בכלא שטה
מרד האסירים
כוח משטרה ראשון, ובו 17 שוטרים, הגיע לכלא בשעה 18:45. בהמשך הגיעו לדיכוי המרד עוד כוחות משטרה ומשמר הגבול. בשעה 20:45 הגיע סגן מפקד מחוז הצפון, דוד עופר, שקיבל את הפיקוד על כל הכוחות במקום. הכוחות נכנסו לכלא ועד שעה 21:30 השתלטו על האסירים שנותרו בו.
חקירת האירוע
בעקבות המרד מינתה הממשלה ועדת חקירה, שבראשה עמד שופט בית המשפט המחוזי בחיפה, ד"ר משה עציוני, וחבריה היו חברי הכנסת יצחק בן-אהרן ויעקב קליבנוב. הוועדה הגישה את המלצותיה ב-27 באוגוסט 1958, ולפיהן הסוהרים לא ידעו להשתמש בנשק ולא הוכשרו כראוי לתפקידם, והפיקוח על האסירים בבית הסוהר היה מרושל. ברמה האישית קבעה הוועדה שמפקד בית הסוהר שטה, שלום שווילי, וסגנו, שמעון קובאני, אינם ראויים לשמש בתפקידם; סגן נציב בתי הסוהר אליעזר דשא לא עשה את המוטל עליו, ונציב בתי הסוהר ד"ר צבי חרמון לא עמד באחריות הכללית המוטלת עליו, מה שגרם לו לפרוש מתפקידו לאחר חקירת אירוע המרד. מסקנות אישיות ניתנו גם לגבי חמישה סוהרים. הוועדה קבעה ששר המשטרה, בכור-שלום שטרית אינו אחראי למחדל, לאחר שהתריע פעמים אחדות באוזני נציב בתי הסוהר על המצב הירוד מבחינה ביטחונית בבתי הסוהר. הוועדה המליצה לשקול את הפרדת האסירים המהווים סכנה ביטחונית מיוחדת וריכוזם בבית סוהר מיוחד שיעמוד תחת רשות מיוחדת.
שידור מוצפן
היישומים השונים מכתיבים גישות שונות לניהול ועדכון רשימת המשתמשים הלגיטימיים. משתמשים מוסרים מהרשימה עקב אי תשלום, תפוגה של מנוי או שימוש בלתי הולם. מקרה מיוחד של הבעיה נקרא "State-less", כלומר משתמש לגיטימי לא יוכל להקליט את היסטוריית התכנים שקיבל כדי לשנות את מעמדו באופן שיאפשר לו לראות תכנים בלתי מורשים. במקרה זה ההחלטה האם משתמש רשאי לקבל תוכן מבוקש מתבססת רק על השידור הנוכחי והקונפיגורציה הראשונית שלו. 'משתמש חסר מעמד' נחוץ במקרים בהם השידור מופץ להתקנים שאינם בהכרח מקוונים, כגון נגן DVD במקרה זה ה"שידור" הוא בעצם התקליטור.
Subset Cover
בשתי הסכימות השרת אינו נדרש לשדר כלל מידע נלווה לתוכן המוצפן, כיוון שהמפתחות הוקצו מראש ובידי המשתמשים המידע הדרוש לחילוץ מפתח השיחה. אולם שיתוף פעולה של שני משתמשים מאפשר להם לשבור בקלות את המערכת. אלגוריתם Complete Subset Cover מרחיב את הרעיון הבסיסי לעמידות כנגד k>1 מבוטלים וכן מצמצם את דרישות האחסון ברמת משתמש במחיר שהשרת ישדר לפני כל תוכן מוצפן מידע מסוים שנקרא "כותר". בכללות הוא מגדיר אוסף של תת-קבוצות S_1,...,S_w כאשר. מקצים מפתח סודי ארוך טווח (קבוע) L_j לכל S_j ולכל u\in S_j מקצים מידע פרטי I_u איתו הוא אמור לשחזר את L_j. בהינתן קבוצה \mathcal{R} של משתמשים מבוטלים יתר המשתמשים מחולקים לתת-קבוצות זרות  כך שמתקיים: K מוצפן m פעמים עם המפתחות בהתאמה.
לצורך כך יש להגדיר שני פרימיטיבים קריפטוגרפיים: (1) צופן מהצורה להצפנת התוכן M עם K שצריך להיות חדש עבור כל תוכן. הצופן צריך להיות מהיר ולא אמור לגרום להתנפחות התוכן עקב ההצפנה. הוא יכול להיות צופן זרם בטוח כמו Salsa20. וכן (2) צופן מהצורה עם מפתח ארוך-טווח L שהמרכז משתף עם כל משתמש בנפרד. יכול להיות צופן בלוקים כמו AES. מסיבות של יעילות רצוי ש-K יהיה קצר (להגנה על זכויות יוצרים אין צורך בהצפנה כבדה) ורק המפתח ארוך הטווח צריך להיות באורך מלא (בדרך כלל 128 סיביות). מפני שאורך הכותר תלוי בגודל הבלוק של צופן הבלוקים, אפשר להשתמש בחלופה חסכונית כך; במקום בלוק מלא. כאשר הביטוי פירושו i הסיביות הראשונות של הערך S וכן \mathcal{U} הוא מחרוזת אקראית כלשהי באורך בלוק מלא.
CPRM/CPPM
עבור קבוצה \mathcal{R} של התקנים "מבוטלים" (Revoked), האלגוריתם מחלק את כך שכל תת-קבוצה S_{i,j} מכוסה רק אם. בעוד שהסכימה מבטיחה שהתקן לא מאושר לא ייכלל בכיסוי, יש סיכוי נמוך שהתקן מאושר לא ייכלל גם הוא. כלומר ייתכן התקן לגיטימי שייחשב כלא תקף. בניגוד לשיטת נאור, תת-הקבוצות בסכימת CPRM/CPPM אינן זרות לגמרי ולכן הכיסוי אינו משולם. יתרה מזו הסיכוי שהתקן מאושר יפסל גדל ככל ש-r גדל (מספר ההתקנים המבוטלים).
אריה לייב ליפשיץ
ביוגרפיה
נולד בירוסלב לרבי חיים אשר ליפשיץ. למד אצל הרב אריה לייב הלר, בעל קצות החושן. נישא בשנית לחנה, בתו היחידה של רבי משה טייטלבוים מאויהל. הוא קירב את חותנו לחוזה מלובלין והוא נעשה תלמידו. היה אב"ד בקהילות קרעשיב ושינווא. בערך בשנת תקפ"ה מונה לרבה של ווישניצא שם החל לנהוג באדמו"רות. הוא נודע כגאון בנגלה ובנסתר וכצדיק קדוש ובעל מופת. צדיקי דורו העריצוהו, בספר שלשה עדרי צאן מספר הרב מנלי סופר עדות ישירה על עצמו איך שהלך עם רבו בעריש מאושפיצין לרבי אריה ליב:
בסוף ימיו עבר לבריגל ושם נקבר. שלושת בניו מילאו את מקומו: רבי משולם זלמן יונתן ברבנות בריגל, רבי חיים דב מיאנוב באדמו"רות וישניצא, רבי אהרן זעליג ברבנות וישניצא,
סטיב סימס
סטיבן דאגלס סימס (באנגלית: Steven Douglas Symms; נולד ב-23 באפריל 1938) הוא פוליטיקאי לשעבר ושדלן אמריקאי, שכיהן כחבר הסנאט של ארצות הברית מטעם מדינת איידהו במשך תריסר שנים, מ-1981 עד 1993, וקודם לכן כנציג מחוז הקונגרס הראשון של המדינה בבית הנבחרים של ארצות הברית בשנים 1973–1981. סימס, חבר המפלגה הרפובליקנית, בהווה שותף בחברת שדלנות הפועלת בוושינגטון הבירה.
שמעון גרינפלד
ביוגרפיה
נולד בעיר חוסט לרב יהודה גרינפלד שנעשה לימים (1875–1907) רבה של סמיהאלי ומחבר הספר "קול יהודא". למד במשך תשע שנים אצל רבי משה שיק ("המהר"ם שיק") שכיהן אז כרבה של חוסט ועמד בראשות הישיבה בעיר, והיה לתלמידו המובהק. לישיבת חוסט נכנס כבר בגיל 11, ואת תשובתו ההלכתית הראשונה כתב בחוסט בגיל ארבע עשרה שנים בלבד. בגיל עשרים ואחד כתב את חידושיו למסכת שבועות שנדפסו שנים לאחר פטירתו ("חידושי מהרש"ג" – שבועות, ירושלים תשל"ד).
האפסה סולטאן
חייה
היא הייתה גם האישה הקיסרית הראשונה שהחזיקה בתואר "סולטאן" לאחר שם שמה, והחליפה את התואר "האטון". שימוש זה שיקף את התפיסה העות'מאנית של כוח ריבוני כ"פררוגטיבה משפחתית". כתוצאה מכך, התואר ולידה האטון (התואר לאם החיה של הסולטאן העות'מאני המכהן עד למאה ה-16) הפך לולידה סולטאן, מה שהפך את האפסה לולידה סולטאן הראשונה. העידן שלה סימן את מעמדה המשתנה של אמו של הסולטאן ואת חלקה המוגבר בשלטון.
Art Official Age
Art Official Age הוא אלבום האולפן ה־37 של המוזיקאי האמריקאי פרינס. הוא יצא לאור ב־26 בספטמבר 2014 על ידי NPG Records, ברישיון הפצה בלעדי לוורנר רקורדס , לראשונה מאז הסכסוך בין הצדדים באמצע שנות ה־90.
אויאנטאיטמבו
גבעת המקדש
מגזר המקדש בנוי מאבנים מסותתות בניגוד לשני המגזרים האחרים של גבעת המקדש, העשויים מאבני גוויל. הוא נגיש באמצעות גרם מדרגות שמסתיים בטרסה עם שער גמור למחצה וב"מתחם עשר הגומחות" (Recinto de las 10 Hornacinas), בניין בן חדר אחד. מאחוריו חלל פתוח ובו "פלטפורמת המושב המגולף" (Plataforma del Asiento Tallado) ושני קירות מונומנטליים לא גמורים. המבנה העיקרי של המגזר כולו הוא מקדש השמש, בניין שלא הושלם הכולל את "חומת ששת המונוליתים" (Muro de los Seis Monolitos). במגזר האמצעי ובמגזר הקבורה יש כמה מבנים מלבניים, חלקם בני שתי קומות; כמו כן, מספר מזרקות נמצאות במגזר התיכון.
מיזמי תחבורה ציבורית הפועלת בשבתות
כיום
המידע על הקווים הפועלים בשבת מופיע לרוב באתרי העיריות ובאפליקציית Moovit.
קווי התחבורה הציבורית הפועלים בשבת
תחבורה ציבורית בירושלים
בירושלים פועלים מספר קווים בשבת של חברות האוטובוסים:
מוצא ויעד: מסוף הנביאים- מונטאר
מספר קו: 231
חברה:  ירושלים-אבו-תור-ענאתא איחוד
שבוס
במאי 2015 החל לפעול שירות הסעות בירושלים ("שבוס") המבצע נסיעות בין מוקדי הבילוי בעיר בימי שישי בלילה. מימון ראשוני הושג באמצעות מימון המונים. השירות מופעל על ידי האגודה לתחבורה שיתופית בירושלים והוא נולד מיוזמה של צעירים חילונים תושבי העיר וחברי מועצת העיר. ביולי 2015 הורחב השירות גם למעלה אדומים. במאי 2019 נכנס מנכ"ל חדש לאגודה השיתופית, אלכס פנוב מאשדוד, אשר הכניס עוד מסלול חדש לים בתל אביב שעובד בשבת ועובר דרך מעלה אדומים, ירושלים, מחלף חמד ותל אביב (עזריאלי, שרונה, הבימה, דיזנגוף וחוף פרישמן). באוגוסט 2019 החל לפעול שירות בשכונת פסגת זאב.
נסיכות הבוחר מבוואריה
המאות ה-17 וה-18
פרדיננד מריה שיפר מאוד את הצבא הבווארי, ושיקם את הנסיכות מהנזקים שנגרמו במהלך מלחמת שלושים השנים. בנוסף, כינס את הדיאט של בוואריה בשנת 1669, לאחר שלא כונס משנת 1612.
ב-26 בפברואר 1726 מת מקסימיליאן השני עמנואל, הנסיך הבוחר מבוואריה, ובנו קרל אלברכט עלה לשלטון במקומו. במהלך שלטונו, הצליח קרל לשמור על יחסים טובים הן עם ממלכת צרפת, והן עם ממלכת הבסבורג.
ויל
ויל היא העיר השלישית בגודלה בקנטון סנט גאלן, אחרי העיר סנט גאלן וראפרסוויל-ג'ונה. העירייה לשעבר, ברונשהופן, התמזגה עם העיר ויל ב-1 בינואר 2013. לאחר המיזוג, מספר זיהוי הקהילה השתנה מ-3425 ל-3427.
גאוגרפיה
עוד בטרם ההתמזגות של הערים ברונשהופן ווויל בשנת 2013, ונכון לשנת 2006, שטחה של ויל השתרע על כ - 7.6 קמ"ר. מתוך השטח הזה, 32.1% שימש למטרות חקלאיות, ו-13.9% מהשטחים היו מיוערים. 53.4% מהשטחים היו מיושבים ו-0.7% לא היו בשימוש (עקב היותם על נהרות).
קית' ואן הורן
קריירה
ואן הורן שיחק כדורסל באוניברסיטת יוטה בין השנים 1993–1997. בין השנים 1994–1997 הוא נבחר לרשימת חמשת השחקנים הטובים באזור שלו, ובשלוש האחרונות הוא נבחר גם לשחקן המצטיין מתוך החמישייה. בסיום הקריירה שלו ביוטה הוא נבחר לנבחרת המאה של האוניברסיטה. מספרו, 44, הוצא משימוש בקבוצתו כאות כבוד.
דייפ
דִייֶפּ (בצרפתית: Dieppe) היא רשות מקומית השוכנת באזור קוט דא'לבאטר לחוף האטלנטי של צרפת, צפונית לרואן, במחוז סן-מריטים בצרפת. ב-1999 מנתה אוכלוסיית האזור האורבני של דייפ כ-81 אלף נפש.
אן קרופורד אצ'סון
קריירה
אצ'סון הציגה לראשונה באקדמיה המלכותית בשנת 1913, כאשר הפסל שלה "הפיקסי" התקבל לתערוכה. במהלך ארבעת העשורים הבאים, 30 מפסליה הוצגו ב-22 תערוכות באקדמיה. עבודתה של אצ'סון כללה פסלונים, דיוקן ופסלוני גן. בעוד שעבודותיה המוקדמות פוסלו מעץ, הפסלים המאוחרים שלה נעשו ברובם במתכת, אבן או בטון.
אלברט בירסטדט
קריירה
בשנת 1859 נסע בירסטדט מערבה בחברתו של פרדריק לנדר, מודד אדמות של ממשלת ארצות הברית, כדי לראות את נופי מערב אמריקה. הוא חזר לאולפן ששכר בבניין הסטודיו רחוב העשירי בניו יורק עם רישומים לציורים רבים שסיים באותה תקופה. בשנת 1860 הוא נבחר כחבר האקדמיה הלאומית לעיצוב; הוא קיבל מדליות באוסטריה, בוואריה, בלגיה, וגרמניה. הוא היה מלמד באקדמיה הלאומית לעיצוב, ויליאם בליס בייקר היה בין תלמידיו.
בשנת 1867 נסע בירסטדט ללונדון, שם הציג שני ציורי נוף בקבלת פנים פרטית עם המלכה ויקטוריה. הוא נסע במשך שנתיים באירופה, טיפח קשרים חברתיים ועסקיים כדי לקיים את שוק עבודתו מעבר לים. מוצגי התערוכה שלו היו דימויים מבריקים, שהאדירו את המערב האמריקני כארץ של הבטחה ו"סייעו להגירה אירופית ". הוא צייר את הרי סיירה נוודה, קליפורניה באולפן שלו ברומא, והציג אותם בברלין ובלונדון לפני שהעביר אותו לארצות הברית. כתוצאה מהפרסום שנוצר על ידי ציורי עמק יוסמיטי שלו בשנת 1868, ביקשו את נוכחותו של בירסטדט בכל משלחת מחקר שתוכננה מערבה. הוא הוזמן על ידי הנהלת "רכבת אטצ'יסון, טופקה וסנטה פה" לבקר בגרנד קניון לתעד את המקום.
הערכה מחדש
העניין בעבודתו של בירסטדט התחדש בשנות השישים עם תערוכת ציורי השמן הקטנים שלו. הדעות המודרניות על הצייר חלוקות. חלק מהמבקרים ראו בעבודתו יצירות גדולות מדי, אקסטרווגנטיות. אחרים ציינו כי נופיו סייעו ליצירת תמיכה בתנועת השימור והקמת הפארק הלאומי ילוסטון.
מעינית
היסטוריה
הכתובות המעיניות הקדומות ביותר נכתבו באותו זמן כמו הכתובות השבאיות הקדומות ביותר, כלומר במאה ה-8 לפני הספירה, אם כי מספרן של המעיניות קטן יותר. הן באות מהערים לאורך ואדי מדהאב, מצפון-מזרח לעיר מַאְרִבּ (כיום בירת מחוז מארב). תחנות סחר מעיניות וכתובות מעיניות נמצאות גם מחוץ לדרום-ערב, כמו בנווה המדבר העתיק דדן (כיום אל-עולא בערב הסעודית), ואפילו באי היווני דלוס ובמצרים. נראה כי מעינית נעלמה כשפה כתובה לקראת סוף המאה ה-2 לפני הספירה.
נטיית האספקט המוגמר
כמו בשאר שפות דרום-ערב, במעינית "נטיית הסופיות" מייצגת את האספקט המוגמר (מושלם, פרפקט). אולם בניגוד לאחרות, במעינית סופיות הזוגי והרבים לא נכתבות, ועל כן המילים נראות זהות לצורת היחיד, לדוגמה: משמעות הפועל [סלא] היא "הוא הקדיש", או "שניהם הקדישו" או "הם הקדישו".
מורוון אלדוון
רקע
מורגות' שאף לשלוט בכל העולם. את האורקים והמפלצות ובני האדם הזדוניים הוא שיסה בעלפים ובאנשי האדין שסירבו להכיר בשלטונו.
באותה התקופה היו העלפים רבים וחזקים מאוד ומקומות ישובם ומצודותיהם הקיפו את ארצו של שר האופל ומנעו ממשרתיו את השלטון והמעבר בארצות הרחבות שמעבר להם. מפעם לפעם ניסה מורגות לשלוח צבאות אורקים ומפלצות על הצרים עליו, בניסיון לשבור את המצור, אך ללא הועיל.
נירנית ארנוידיאד
אחת מן הדמויות הבולטות בקרב זה היה הורין תליון. הורין שנחשב לאחד הלוחמים הגדולים ביותר מגזע האדם בכל ההיסטוריה, יצא למלחמה בשירותו של פינגון מלך הנולדור. לאחר התבוסה המוחלטת במלחמה, עמדו אחרונים הורין ואנשיו וחיפו על נסיגתם של אנשי גונדולין. הורין היה האחרון שנותר על רגליו מכל צבא ברית מידרוס, ולאחר שקטל טרולים ואורקים רבים, נתפס לבסוף על ידי גותמוג שר הבלרוגים והובא כשבוי לפני מורגות'. מורגות' ניסה לשכנע את הורין לגלות לו לאן נסוגו אנשי גונדולין, אך הורין השבוי עמד איתן ולעג לו. לכן כפת מורגות' את הורין וקילל אותו ואת כל בני ביתו לגורל אומלל, שלא ימותו עד שיסבלו רבות.
לאחר המלחמה
כשהמצב נעשה מסוכן וחמור יותר, שלחה מורוון את טורין אל הממלכה השמורה דוריאת, שם נישאה בת המלך לקרוב משפחתה. מורוון קיוותה שקרבת המשפחה תגרום למלך לקבל את בנה וכך ינצל מסכנות הצפון. תינגול מלך דוריאת הגדיל לעשות מכל תקוותיה ואימץ את טורין לבן לכבוד הורין האיתן ומעשי הגבורה שביצע במלחמה. לאחר שנשלח טורין, ילדה מורוון בת וקראה את שמה ניינור שפשרו: אבל. לזמן מה הגיעו בשורות טובות מדוריאת על טורין, ומורוון מצאה בכך מעט נחמה בעוניה. השנים שלאחר מכן היו קשות למורוון וניינור. רוב אדמותיו של הורין נלקחו על ידי בני המזרח ובידי מורוון כמעט ולא נותר דבר, מלבד הבית עצמו וכמה משרתים זקנים. ניינור גדלה בצל תוצאותיו המרות של נירנית ארנוידיאד, בני המזרח הבוזזים את שרידי האלדר ועם הדור בדור לומין והאורקים השורצים בדרכים. אך מורוון וניינור נאחזו בתקווה ובנחמה בידיעה כי טורין גדל בביטחון בדוריאת הממלכה השמורה.
המסע
טורין טורמבר דגניר גלאורונגה (טורין טורמבר רועץ גלאורונג)
רולנד וינסטון
חינוך
וינסטון נרשם כתלמיד צעיר במכללת שימר בשנת 1950, ועבר לאוניברסיטת שיקגו לאחר שנתיים. הוא קיבל תואר ראשון ממכללת שימר בשנת 1953, בכיתת בוגרים של 11, כולל הקוסמולוג העתידי ג'רום קריסטיאן. בהמשך ללימודי תואר ראשון באוניברסיטת שיקגו, קיבל תואר ראשון בשנת 1956.
This Love (שיר של טיילור סוויפט)
כתיבה
השיר נכתב והולחן על ידי טיילור סוויפט והוא הופק על ידה ועל ידי נייתן צ'פמן. סוויפט כתבה את הפזמון של השיר ורק לאחר מכן, כתבה את שאר הבתים שלו. "This Love" היה השיר הראשון שנכתב עבור האלבום 1989 והוא הוקלט זמן קצר לפני צאתו של אלבום האולפן הרביעי שלה, Red, באוקטובר 2012.
קדם-פזמון שני
כמו כן, צמד המילים "ספינות שטובעות" הוא מעין אזכור של השורה "זרמים סחפו אותך שוב" מהבית הראשון. כלומר, אותם הזרמים שסחפו אותו, יכולים גם להטביע ספינות. ספינה שטובעת היא ספינה שמובן כי לא תגיע ליעדה והדבר הוא מטפורה מורחבת; הניסיונות החוזרים והנשנים שלה ליצור מערכת יחסים חדשה פעם נוספת, נכשלו והדבר הוביל לכך שהיא שקעה. ספינות שוקעות מוזכרות גם בשיר "I Know Places".
הצלחה מסחרית
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.
רקע והוצאה
בעקבות המחלוקת עם ביג משין רקורדס בשנת 2019 בנוגע לזכויות על המאסטרס של ששת אלבומי האולפן הראשונים שלה, כולל 1989, הודיעה סוויפט על מטרתה להקליט מחדש כל אחד מהאלבומים הללו. קטע מ-"" הושמע בטריילר לסדרת הטלוויזיה של פריים וידאו משנת 2022, "הקיץ שבו הפכתי ליפה", שיצא ב-5 במאי 2022.
פרדוקס החברות
יישום
במאמר שפורסם בשנת 2013 נבדקה השפעת פרדוקס החברות ברשת החברתית Twitter. המחקר התבסס על מאגרי מידע המכילים 476 מיליון ציוצים שהם 20%-30% מכלל הציוצים שפורסמו מחודש יוני עד לחודש דצמבר בשנת 2009. החוקרים הוכיחו שהפרדוקס תקף עבור 98%< ממשתמשי Twitter. מאחר שהרשת החברתית Twitter בעלת כיווניות מוגדרת, כאשר משתמש a עוקב אחר משתמש b, הוא חשוף למידע שמשתמש b משתף ואילו משתמש b אינו חשוף למידע שהעוקב שלו משתף (בניגוד לרשת החברתית facebook לדוגמה) הצליחו החוקרים לפתח את הפרדוקס אל המרחב הווירטואלי: לחברים\עוקבים של משתמש יש יותר עוקבים מאשר למשתמש עצמו, בממוצע.
קלמן כצנלסון
סופר ומתרגם
החל משנות החמישים פרסם כצנלסון מספר ספרים מפרי עטו ואת פרנסתו מצא בתרגום ספרים רבים לעברית, בעיקר ספרים בלשיים של סופרים כאגאתה כריסטי וארל סטנלי גרדנר לצד רומנים של צ'ארלס דיקנס ודפנה דה מוריאה. בנוסף הוא תרגם ספרים שעסקו בהיסטוריית הקיסרים הרומים. עיקר פרסומו יגיע כשיוציא לאור את ספרו "המהפכה האשכנזית".
חייו האישיים
קלמן כצנלסון היה נשוי לפנינה (1907–1983) ואב לשניים: יוסף כצנלסון ושרה מרקס. אחותו דבורה הייתה אשתו של יונתן רטוש.
ג'הייבה פלויד
ג'הייבה פלויד (נולד ב-27 ביוני 1997 בפרלין שבניו ג'רזי, ארצות הברית) הוא כדורסלן אמריקאי, המשחק בפנרבחצ'ה מליגת העל הטורקית והיורוליג.
מויסס קאייסדו
קריירה בינלאומית
נכלל בסגל נבחרת אקוודור לטורניר מונדיאל 2022.
חיותה בוסל
ביוגרפיה
בשנת 1925 יצאה לשליחות במשלחת הראשונה מטעם הקרן הקיימת לישראל בפולין בראשותו של מנחם אוסישקין.
כריסטיאן אוגוסט, רוזן פפאלץ-זולצבאך
ביוגרפיה
ב-23 באפריל 1708 מת כריסטיאן אוגוסט, ובנו תאודור יוסטאך, רוזן פפאלץ-זולצבאך עלה לשלטון במקומו.
גן החי בפתח תקווה
מוזיאון הפוחלצים
מוזיאון הפוחלצים הוא מוזיאון פוחלצים, מהגדול בישראל. רוב הפוחלצים נמצאים באקווריומים המונעים מגע וכוללים רקע המדמה את הסביבה הטבעית, ושאר הפוחלצים פתוחים אך לא ניתנים למגע. במוזיאון יש פוחלצים גדולים כמו דוב קוטב, ביזון ואריה ופוחלצים קטנים יותר של מגוון יונקים, זוחלים, עופות, דגים ואוסף פרפרים.
בית המדע והטכניקה
היסטוריה
במאה ה-21 משמש המבנה כמרכז כנסים ואולם תערוכות. קבועה בו תערוכה ובה העתקים של פסלים של מיכאלאנג'לו, ומפעם לפעם מתארחים בו גם קונצרטים של מוזיקה קלה.
בארי קיוגאן
בארי קיוגאן (באירית: Barry Keoghan; נולד ב-18 באוקטובר 1992) הוא שחקן קולנוע אירי. תפקידיו המוקדמים בקולנוע כוללים את "71'" (2014), "דנקרק" (2017) של כריסטופר נולאן ו"להרוג אייל קדוש" (אנ') (2017) של יורגוס לנתימוס וקיבל מועמדות לפרס אינדפנדנט ספיריט עבור האחרון. הוא המשיך לככב בסרטים " חיות אמריקאיות" (אנ') (2018), ו-"Calm with Horses" (2019), עבורו קיבל מועמדות לפרס באפט"א לשחקן הטוב ביותר בתפקיד משנה.
קריירה
בשנת 2022 גילם את דמותו של הג'וקר בסרטו של מאט ריבס "באטמן" המבוסס על דמותו של באטמן מבית DC קומיקס ומשמש כאתחול מחודש לסרטי "באטמן". ב-24 במרץ 2022, שלושה שבועות לאחר יציאת הסרט, פרסמו האחים וורנר סצנה שנמחקה הכוללת את הג'וקר של קיוגאן ואת באטמן של רוברט פטינסון. עוד בשנת 2022, קיוגאן כיכב בסרט הקומדיה השחורה של מרטין מקדונה "רוחות אינישרין" בתור דומיניק קירני. קיוגאן קיבל מועמדויות לפרס אוסקר לשחקן המשנה הטוב ביותר, לפרס גלובוס הזהב לשחקן המשנה הטוב ביותר - סרט קולנוע וזכה בפרס באפט"א לשחקן הטוב ביותר בתפקיד משנה
גמר גביע אופ"א 1973
גמר גביע אופ"א של עונת 1972/1973, היה הגמר השני של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא ליברפול האנגלית, שגברה על בורוסיה מנשנגלדבך המערב-גרמנית. הקבוצות שיחקו שני משחקים שנערכו ב-10 במאי וב-23 במאי 1973.
רבי אינטראקטיב
היסטוריה
עוד באותה השנה, השיקה החברה אפקט מציאות רבודה על גבי המצלמה של פייסבוק, לקראת נשף הרוק של הזמן והיוצר אביב גפן – אפקט שאפשר למשתתפים לבחור את סגנון האיפור של גפן לאורך השנים ולשתף אותם בסטורי.
כריסטופר קראדוק
מלחמת העולם הראשונה
כשהאזהרה המקדימה למלחמה עם הקיסרות הגרמנית הגיעה לקראדוק ב-27 ביולי, היו שתי סיירות גרמניות קלות באזורו, SMS קרלסרוהה הייתה בתהליך החלפה של SMS דרזדן. קראדוק פיזר את הסיירות שלו כדי לחפש ולעקוב אחר הספינות הגרמניות, אך האדמירליות דאגה מנוכחותן של ספינות אוקייניות רבות בניו יורק, שלדעתה יכלו להפוך לסיירות סוחר חמושות והורתה לו לרכז שלוש מהסיירות שלו מול נמל ניו יורק. הוא הצליח לשלוח זוג ספינות שלו צפונה והפליג בעקבותיהם עם סאפוק לפני הכרזת המלחמה ב-4 באוגוסט.
הפיגוע בתחנת הרכבת בבנימינה
הפיגוע
ביום שני סמוך לשעה 7 וחצי בערב, הגיע לאזור התחנה מחבל במטרה לבצע פיגוע בתחנת הרכבת. המחבל נידאל מוסטפא אבו שדוך מהכפר בורקין שליד העיר ג'נין, ניסה להיכנס לתחנת הרכבת בבנימינה כדי לבצע פיגוע. בשל התראה ממוקדת לביצוע פיגוע בתחנת הרכבת בבנימינה, תוגברה האבטחה בתחנה ולכן החליט המחבל לפוצץ עצמו מחוץ לתחנה. הוא ניגש לתחנת האוטובוס הפונה לכיוון זכרון יעקב והפעיל את מתג המטען, ששקל 20 קילוגרם, והכיל מסמרים ורצועות מתכת. מן הפיצוץ נהרגו רב"ט ורב"ט. מעוצמת הפיצוץ נגרם נזק לרכבים שעצרו בסמוך כדי לאסוף נוסעים.
מרשה פיצאלן
חיים אישיים
היא הייתה גיסתו של סר דייוויד פרוסט, שאשתו הייתה אחותה הבכורה, ליידי קארינה פיצאלן הווארד. אחיה הוא אדוארד פיצאלן-הווארד דוכס נורפוק. אחות אחרת שלה נשואה לרוזן בלפור החמישי. אחייניתה היא המחזאית ליידי קינווארה בלפור.
טחנת הרוח והצלב
צילומי הסרט נערכו באוגוסט 2009 והוא יצא לאקרנים ב-23 בינואר 2011, במסגרת פסטיבל סאנדנס.
מויסס רמירס
קריירה בינלאומית
ב-7 באוקטובר 2021 ערך רמירס את הופעת הבכורה שלו בנבחרת אקוודור, בניצחון 3-0 על נבחרת בוליביה במסגרת מוקדמות מונדיאל 2022.
פסק דין בוקר
הדיון המשפטי וההכרעה
הקונים טענו כי לפי החוק יש להעדיף את זכותו של קונה שהתקשר בחוזה, שילם חלק מסכום הרכישה וקיבל לידיו את החזקה - על פני זכותו של נושה אשר ישן על זכויותיו ולא דאג לרישום זכותו. כמו כן טענו הרוכשים כי מידת הצדק דורשת להעדיף את זכותם של הרוכשים על פני זכותו של הנושה. בנוסף הקונים טענו כי לא ניתן להטיל עיקול על נכס שיצא מחזקתה של החייבת, בשל לשון תקנה 238 לתקסד"א הקובעת כי עיקול זמני יוטל על מקרקעין שנמצאים "בידי החייב", כלומר בחזקתו של החייב.
מכון ורבורג
היסטוריה
המכון הוקם על ידי אבי ורבורג שהיה חוקר של אמנות הרנסאנס ותרבותה. ורבורג התנגד ל"אסתטיזציה של תולדות האמנות" שהתבטאה בזרם המרכזי של היסטוריונים של האמנות שרק חזרו על שבחים לאמנים הגדולים של הרנסאנס. הגישה שלו לאמנות הייתה רב תחומית. בזמן שלמד בפירנצה הוא החל להתעניין בהשפעות העולם העתיק על התרבות המודרנית ומחקר זה נעשה לעבודת חייו. הספרייה הפרטית הגדולה שלו נבנתה סביב נושא זה. בהיותו חלק ממשפחת ורבורג האמידה יכול היה אבי לממן, באופן פרטי, את פיתוח המוסד.
ב-1911 הצטרף לאבי היסטוריון האמנות הווינאי פריץ זקסל (Fritz Saxl) (1890-1948) שהפך את האוסף למוסד מחקרי, Kulturwissenschaftliche Bibliothek Warburg שסופח מאוחר יותר לאוניברסיטת המבורג. חוקרים וסטודנטים החלו לנהור למוסד החדש. ביניהם הפילוסוף הנאו קאנטיאני ארנסט קסירר שהיה פרופסור באוניברסיטה שזה עתה הוקמה היה אחד המשתמשים הגדולים בספרייה וכן ארווין פנופסקי, המזרחן הלמוט ריטר (Helmut Ritter) וארנסט גומבריך. עד הקמת אוניברסיטת המבורג הייתה הספרייה המרכז התרבותי של העיר. ב־1933 עבר המכון, בשל עליית הנאציזם ללונדון.
פטר יוזף לנה
נעורים, לימודים וצבירת ניסיון
לאחר שקיבל תואר "בוגר בית ספר תיכון" (בגרמנית: Abitur), החליט פטר יוזף לנה לאמץ את המסורת המשפחתית. הוא התחיל את חניכותו כגנן בשנת 1808 אצל דודו, יוזף קלמנס וייהה (Josef Clemens Weyhe), גנן החצר בטירת אוגוסטוסבורג וטירת פאלקנלוסט בבריהל השייכים לארכיבישוף הבוחר של קלן. ביוזמת אביו הוא למד גם קורסים בבוטניקה באוניברסיטה.
בית הקברות של הצבא הסובייטי בוורשה
הפולנים מתייחסים לאתר זה בהסתייגות לאור ההיסטוריה העגומה שלהם עם הסובייטים בעיקר בתקופת מרד ורשה. האתר אינו מוכר לרוב התיירים בוורשה.
היפופוטם מלגשי
היפופוטם מלגשי ננסי
ההיפופוטם המלגשי הננסי מסווג יחד עם ההיפו הגמדי המודרני מליבריה באותו הסוג, אך סיווגו של ההיפו עצמו אינו סגור והחוקרים ממקמים אותו לעיתים בשני סוגים: במקור, ההיפו סווג בסוג "Choeropsis" על ידי סמואל ג'ורג' מורטון בשנת 1849. בשנת 1977 הוא הועבר לסוג "Hexaprotodon" לצד מינים מאובנים אחרים שהתגלו באסיה. בבדיקה נוספת לעומת זאת, התגלו הבדלים משמעותיים בין ההיפו לבין ההיפופוטמים מאסיה, מה שגרם לחוקרים אחדים להחזירו מחדש לסוג בפני עצמו "Choeropsis". עם זאת חוקרים אחרים מעריכים שהיה חלק מהסוג היפופוטם.
חיה תומא
יצירתה
תומא הייתה מעורבת בפעילות פוליטית וגם בעבודותיה התייחסה לנושאים אקטואליים של המציאות הישראלית. בחלק מפסליה תיארה את הסבל במלחמות ובמיוחד את גורלן של נשים. יצירותיה היו חלק בלתי נפרד מחייה ומקורם של פסלי הקרמיקה כמו "הגר" ו"המקוננות" בחוויותיה האישיות. יצירות קרמיקה של תומא שזורות במקומות שונים בעיר חיפה, בחזית בית מגורים בכרמל ובתחום כנסיית "בית חסד" בעיר התחתית.
שכונת האולפנה
השכונה התפרסמה בעקבות עתירה לבג"ץ שביקשה את מימוש צווי ההריסה שהוציא המנהל האזרחי לחמישה בניינים ומספר קראוונים, שאכן פונו בקיץ 2012.
חלקה 34 ו־39
בתגובה לעתירה הודיעה המדינה ב-1 במאי 2011 שתפנה את הבניינים כחלק מהחלטה גורפת להסיר מבנים שנבנו על קרקע פרטית. בחודש יוני 2012 פורסם שבית נוסף, השישי במספר, נבנה על קרקע פרטית.
קולין היגינס
הנצחה
הקרן ע"ש קולין היגינס, שהוקמה מיוזמתו של האמן בשנת 1986, מעניק כל שנה האות לעוז לצעירים המפגינים אומץ מול ביטויי אפליה, חוסר סובלנות וקנאות על רקע הבדלי ג'נדר או נטייה מינית.
עונת 1929/1930 בפוטבול ליג
כדורגלנים מצטיינים
ויק ווטסון מוסטהאם יונייטד כבש 41 שערים וזכה בתואר מלך השערים.
מטוטלות מתמטיות צמודות
הכללה ל-N מתנדים צמודים
הערה: בנוסחה לעיל, כאשר משתמשים במשוואה עבור k=n יש להשמיט בחישוב את האיבר האחרון (המשוואה אמורה להתחיל מ k+1 ולעלות עד N דבר אשר אינו אפשרי במקרה זה).
פריץ שנברג
ביוגרפיה
שנברג שב לברלין באמצע 1943 ופרש בנובמבר 1944. בשנות השישים חקרה הפרקליטות של קובלנץ אותו ואת גינתר אלטנבורג, הסוכן הגרמני דאז, באתונה אך מסיבות עלומות החליטה שלא להעמידם לדין בגין פשעיהם.
סאולי ניניסטה
סאולי ניניסטה (בפינית: Sauli Väinämö Niinistö; נולד ב-24 באוגוסט 1948) הוא פוליטיקאי שמרן פיני, הנשיא ה-12 והנוכחי של פינלנד, החל משנת 2012.
פעילותו הפוליטית והציבורית
בשנים 1994–2001 כיהן כיושב ראש מפלגת הקואליציה הלאומית. בשנים 1998–2002 כיהן גם כיושב ראש האיחוד הדמוקרטי האירופי EDU שכינס בתוכו מפלגות ימניות כמעט מכל המדינות האירופאיות. הוא קידם את מיזוג ארגון EDU עם מפלגת העם האירופית ונבחר ליושב ראש לשם כבוד של הארגון החדש.
בשנת 2003 התמנה לסגן יושב ראש בנק ההשקעות האירופי בלוקסמבורג. הקדיש מאמצים למימונן של פעילויות כלכליות ושל מחקר ופיתוח ברוסיה ובארצות הצפוניות. עמד גם בראש תוכנית השותפות הצפונית. כמו כן כיהן כחבר ויושב ראש במועצת הנגידים של הבנר האירופי לשיקום ופיתוח EBRD וכחבר בוועד הפיננסי ולמטבע הבינלאומי.
מסוגלות הורית
ההנחה הרווחת בכל התרבויות האנושיות היא שהילדים הם קניינם החוקי של ההורים הביולוגיים. שאלת המסוגלות ההורית מתעוררת רק כאשר מדובר בהורה שהוא קטין, או בהורה-בוגר שלגביו קיימים סימנים שתפקודו לקוי, ושילדו נמצא בסיכון.
הסוגיה של מסוגלות הורית נדונה כאמור במסגרת של כמה נושאים וחוקים: חוק אימוץ ילדים, חוק הנוער (טיפול והשגחה) ובמסגרת דיונים על משמורת בהליכי גירושין.
רובי קרוז
פורטונה דיסלדורף
במשחק הבכורה שלו בליגה בישל את צמד השערים בניצחון 0-2 על אאוגסבורג. ב-12 בנובמבר כבש את שער הבכורה מול הופנהיים ועד לסיום העונה כבש שלושה שערים נוספים. בסיום העונה ירדה הקבוצה לליגה השנייה.
מדיניות השכנות האירופית
היסטוריה
עמדת המוצא המנחה את האיחוד ביחסיו עם מדינות האזור הדרומי של הים התיכון ומדינות המזרח התיכון מניחה כי קיימים קשרי גומלין בין ביטחון ויציבות באזור זה למציאות באירופה. מכאן, שייצוב ביטחוני, פוליטי, כלכלי וחברתי של אזור זה חיוני לצורך שמירה על יציבות וביטחון אירופה. הכרה זו היא שעמדה ביסוד ההסכמים הדו-צדדיים שנחתמו ברבות השנים בין האיחוד למדינות האזור ויוזמתן להקים בנובמבר 1995 את המסגרת שזכתה לשם תהליך ברצלונה, בה משתתפות כל חברות האיחוד והמדינות הים תיכונית שאינן חברות.
כמו כן, רווחה כלכלית בארצות השכנות הללו גם יהיה בה כדי לתרום להפחתת ההגירה מהן אל האיחוד האירופי והורדת הלחץ של מהגרים לא-חוקיים בשערי האיחוד.
ישראל ומדיניות השכנות האירופית
במהלך יישום תוכנית הפעולה נחתמו מספר הסכמים חדשים, לדוגמה - הסכם שמיים פתוחים, סחר במוצרים חקלאיים והתאמת תקנים, ואילו אחרים, כמו סחר בשירותים נמצאים כרגע בשלבי משא ומתן.
ישראל נהנית גם מה-European Neighbourhood and Partnership Instrument, המכשיר הפיננסי התומך במדיניות השכנות האירופית באמצעות פעולות סיוע קונקרטיות. ביולי 2008, חתמו האיחוד האירופי וישראל לראשונה על הסכם מימון שיאפשר תמיכה בישראל במסגרת תוכנית הפעולה של מדיניות השכנות האירופית. האיחוד האירופי הקצה סך של כ-2 מיליון אירו לשנה לתקופה 2007–2013 לתמיכה בפעילויות כאלה. זהו סכום נמוך מאוד בהשוואה לתמיכה הפיננסית שמקבלות מדינות שכנות אחרות מהאיחוד האירופי. הבדל זה מוסבר בכך שישראל היא מדינה עשירה יחסית ואינה זקוקה לתמיכה הכלכלית האירופית כמו רבות מהמדינות האחרות. כמו כן, המימון של האיחוד האירופי לארגונים לא-ממשלתיים הפעילים בתחום הפוליטי וזכויות האדם, זוכה לביקורת חריפה מצד ארגונים ופוליטיקאים ימניים הטוענים כי יש בכך התערבות בענייניה הפנימיים של מדינת ישראל. כמו כן נטען שהאיחוד מעניק תמיכה כספית לארגונים העוינים את מדינת ישראל ואת המפעל הציוני. ב-2011 נחקק חוק חובת גילוי לגבי מי שנתמך על ידי ישות מדינית זרה שיועד לפקח על תמיכה פיננסית כזו.
פאל שמיט
לאחר שהתברר שהעתיק את עבודת הדוקטורט שלו, נשלל ממנו התואר ב-29 במרץ 2012, וב-2 באפריל הודיע לפרלמנט ההונגרי כי הוא מתפטר מתפקידו כנשיא הונגריה.
פצאליס
התקופה הרומית
לאחר מותו של הורדוס בשנת 4 לפנה"ס, קיבלה אחותו שלומית מידי הקיסר אוגוסטוס טריטוריות בתחום שלטונו של ארכלאוס ובהן גם העיר פצאליס. עם מותה של שלומית, בין השנים 9–12 לספירה (בזמן שארכלאוס כבר היה בגלות), היא הורישה ליוליה אוגוסטה, אשת הקיסר אוגוסטוס, את נחלותיה, כולל הערים פצאליס, על מטעי התמרים שבה, וארכלאיס, שנוסדה על ידי ארכלאוס בתקופת שלטונו (דרומית לפצאליס). אחוזתה של יוליה בפצאליס עברה לאחר מותה בשנת 29 לידי בנה, הקיסר טיבריוס, ונותרה רכוש האימפריה הרומית לאורך כל התקופה הרומית והתקופה הביזנטית.
התקופה הביזנטית
בחיבוריהם של הנזירים הביזנטיים מהמאה ה-6, קירילוס מסקיתופוליס (חיי סבאס, Vita Sabae, 29) ויוחנן מוסכוס (Pratum spirituale, 92), נזכרת כנסייה על שמו של סיריאקוס הקדוש, נזיר שמת בשנת 556 לספירה. על פי מוסכוס (מת בשנת 619), נזיר בשם גאורגיוס ממנזר תאודוסיוס הקדוש, בנה בסביבות שנת 600 כנסייה בפצאליס לכבוד סיריאקוס, ובמהלך הבנייה מצא קבר של אנכורט (נזיר סגפן מתבודד) בשם פטרוס. במאה ה-7 הזכיר גם הגאוגרף האנונימי מרוונה (באיטליה) כפר בשם "פסלידה" (Fasselide).
ממצאי החפירות הארכאולוגיות
במשך השנים סבל האתר משוד והרס עתיקות, ובעקבות זאת שכר המינהל האזרחי מספר בדואים שמתגוררים באתר, כדי שישמרו ויאבטחו אותו מפני שודדי עתיקות. שמירה זו הביאה לירידה תלולה באירועי השוד באתר.
אדוארד פוגל פון פלקנשטיין
ביוגרפיה
פלקנשטיין נולד ב-5 בינואר 1797 בעיר ברסלאו שהשתייכה אז לממלכת פרוסיה. כיום שם העיר ורוצלב, והיא נמצאת בתחומי פולין המודרנית. בשנת 1813, התגייס פלקנשטיין לצבא הפרוסי ושרת בכוחות היגרים. הוא לחם במלחמת הקואליציה השישית והתבלט באומץ לבו. ב-1841 הוא כבר היה בדרגת מיור. ב-1848 הוא השתתף בדיכוי מהפכת אביב העמים בברלין, ונפצע במהלכו. הוא השתתף במלחמת שלזוויג הראשונה, ולאחריה מונה למפקד גדוד. ב-1850 מונה לראש מטה הקורפוס ה-3. שנה לאחר מכן הוא הועלה לדרגת אוברסט, וב-1855 הועלה לדרגת גנרל מיור. בשנים 1855-1858 שימש כראש מחלקת הכלכלה הצבאית, ולאחר מכן הועלה לדרגת גנרל לוטננט ומונה למפקד הקורפוס ה-5.
אנדרטת חטיבת אלכסנדרוני בלטרון
הקמה
האנדרטה תוכננה על ידי האדריכל יהודה יהב והוצבה במקום במאי 2004.
יצחק אומר
ייצוג קוגניטיבי והתנהגות מרחבית
על רקע ההכרה בחשיבות התפישה וייצוג/מיפוי קוגניטיבי של מרכיבי הסביבה העירונית להתנהגות והתמצאות מרחבית של בני אדם, ולדינמיקה העירונית בכלל, פרופ' אומר ערך גם מחקרים שמטרתם לזהות תכונות הקשורות לצורת הסביבה העירונית ולארגון שימושי הקרקע ולדגמי רשת הרחובות בתוכן שהן הרלוונטיות לייצוגן הקוגניטיבי (מפות קוגניטיביות) בקרב בני אדם החיים בעיר. בהקשר רחב יותר, נבחן הקשר בין ייצוגים קוגניטיביים של אזורים גאוגרפיים בישראל לתכונות המורפולוגיות, החברתיות והפיזיות שלהם.
חקר העיר הישראלית
עבותותיו של פרופ' אומר התרכזו גם בניסיון לזהות דגמים מורפולוגיים של ערים ושכונות בישראל ובתוך כך לברר את ההשלכות ההתנהגותיות-מרחביות, החברתיות והסביבתיות של דגמים אלה, לדוגמה: באיזו מידה שכונות מגורים נבדלות בתנאים לעידוד הליכה ברגל (כדוגמת הליכות; walkability), בדרגת ההומוגניות החברתית (כדוגמת היבדלות בין שכונות על בסיס חברתי-כלכלי וסגנון חיים) וביצירת תחושות נוחות ונעימות בקרב קבוצות אוכלוסייה שונות. במחקרים אלו זוהו טיפוסי שכונות מגורים וערים בישראל תוך דיון בייחודם של טיפוסים אלה בהשוואה למקומות אחרים בעולם. בנוסף נערך גם מחקר על אלומטריה עירונית (urban scaling) בישראל שבמסגרתו נבחן היחס בין גודל האוכלוסייה למרכיבים חברתיים, תפקודיים ופיזיים (כגון שטח בנוי ורשת דרכים) של ערים בישראל.
מחקריו כללו ניסיון להעריך את ההשפעה של גישות לתכנון עירוני על המבנה המורפולוגי והפיזי ועל הדינמיקה של שכונות מגורים וערים בישראל במהלך הקמתן התפתחותן, ובכלל זה היקף והתפלגות תנועה מוטורית ולא-מוטורית ברשת הדרכים והתגבשות אזורים חברתיים ותפקודיים.
ממצאי מחקרים אלה תורמים להכרת מאפייני העיר הישראלית וייחודה בהשוואה למקומות אחרים בעולם, ומהווים מקור ידע חשוב לצורך תכנון ערים בישראל.
ברוקר (פירושונים)
{{פירושונים| אישים:
עוזי ברגר
ביוגרפיה
ברגר שירת כ-25 שנה בצה"ל ובשב"כ, בתפקידו האחרון היה ראש אגף המבצעים בשירות הביטחון הכללי. לאחר מכן הצטרף למשטרת ישראל, ובמרץ 1983 מונה לראש מחלקת מודיעין ובילוש בדרגת תת ניצב. במרץ 1988 הועלה לדרגת ניצב. באוגוסט 1988 הועמד בראש המטה לחיפוש אחר הרצל אביטן שברח מכלא באר שבע. לקראת סוף השנה מונה למפקד המשמר האזרחי, תפקיד לו יועד עוד מתחילת 1988. בשנת 1990 עבר לפקד על אגף החקירות והמודיעין. בתפקידו כראש אגף חקירות עסק רבות בחקירות של אריה דרעי. ב-1993 פרש לגמלאות.
השילוח (כתב עת ישראלי)
היסטוריה
ההשראה לשמו של כתב העת באה מ"השילוח", ירחון עברי מסוף המאה ה-19 שנוסד באודסה על ידי אחד העם. "השילוח" יוצא חמש פעמים בשנה ומכיל מאמרים עיוניים רחבי יריעה, מאמרי ביקורת ורשימות אקטואליות קצרות. כתב העת כולל בכל גיליון מאמר או שניים מתורגמים, ומאמר או קטע עברי ישן תחת הכותרת "קלאסיקה עברית". כתב העת עוסק בענייני אסטרטגיה, כלכלה ומבנה המשק, זהות לאומית וסוגיות ממשל, מבנה המשפחה והזהות המינית, וכן הגות יהודית וציונית. השילוח יוצא לאור בדפוס אחת לחודשיים, ומאמריו מופיעים גם באתר האינטרנט שלו.
הקו הכללי של השילוח הוא שמרנות ליברלית. מטרתו ליצור דיון חברתי על אודות ההתנהלות הפוליטית בארץ ולהשפיע על המדיניות בנושאים אקטואליים.
מו"ל כתב העת הוא עמיעד כהן; העורך הראשי הוא יואב שורק, עורך משנה צור ארליך.
ג'רג' סקיי
ביוגרפיה
הוא קיבל את התואר דוקטור במשפטים ב-1946. בתום לימודיו, החל לעבוד כעובד מדינה ובשנת 1949 הפך לעובד המכון להיסטוריה של האקדמיה ההונגרית למדעים. במהלך תקופה זו החל ללמד באוניברסיטת אטווש לוראנד ועבד כאסיסטנט ב"מכון המזרח אירופי למדע" (Kelet-európai Tudományos Intézet). ב-1953 מונה לפרופסור חבר במחלקה להיסטוריה כללית של ימי הביניים באוניברסיטת אטווש לוראנד וזו הסיבה שעזב את המכון להיסטוריה על אף שהיה כבר סגן ראש המחלקה.
סקיי הגן על עבודת הדוקטור שלו בהיסטוריה ב-1952. הוא הפך לחבר בוועדת המדע ההיסטוריה של האקדמיה ההונגרית למדעים ובוועדת הלשון ההונגרית. הוא נבחר כחבר נספח באקדמיה ההונגרית למדעים ב-1973 וכחבר מן המניין ב-1985. מאוחר יותר היה סקיי חבר בוועדת הפיקוח של האקדמיה ההונגרית למדעים, בוועדה המשותפת של היסטוריונים הונגרים-פולנים והונגרים-שוודים, ובוועדה המדעית של מועצת הדוקטורט. בנוסף, בין 1958 לבין 1966 היה המזכיר הכללי וסגן הנשיא של החברה ההונגרית ההיסטורית. סקיי היה העורך הראשי של כתב העת "הכרת המולדת" (Honismeret).
תחום המחקר שלו היה היסטוריה של הערים והאוניברסיטאות בהונגריה ובאירופה. הוא עסק בסוגיות מסוימות של ההיסטוריה הכללית של ימי הביניים ובהיסטוריה ובמנהיגים של מרידות האיכרים בהונגריה ובמרכז אירופה. הוא פרסם מחקרים על היחסים של ממלכת הונגריה עם האימפריה הביזנטית ועם האימפריה העות'מאנית.
אינדונזיה במשחקים הפאראלימפיים
אינדונזיה השתתפה לראשונה במשחקים הפאראלימפיים באולימפיאדת הנכים טורונטו (1976) ומאז משתתפת במשחקים דרך קבע מלבד אולימפיאדת הנכים ברצלונה (1992) ממנה נעדרה. במשחקי החורף לא נטלה אינדונזיה חלק מעולם.
היסטוריה
המשלחת הראשונה ששלחה אינדונדזיה למשחקים הפאראלימפיים בטורונטו בשנת 1976, הייתה משלחת בת 12 ספורטאים, גברים כולם, והמוצלחת ביותר של המדינה. המשלחת זכתה בתשע מדליות פאראלימפיות, מהן שתי מדליות זהב, מדליית כסף אחת וארבע מדליות ארד. הספורטאי הבולט במשלחת האינדונזית היה האתלט איטריה דיני שזכה במדליית הזהב בהטלת כידון ובמדליית הארד בהדיפת כדור ברזל (קטגוריה F)
נועם אקוטונס
ביוגרפיה
ב-2015 יצא אקוטונס לקמפיין גיוס המונים בהדסטארט כדי לממן את אלבומו החדש. במהלך הקמפיין נאספו 47 אלף ש"ח. את האלבום הפיק המוזיקאי עופר פריאון. האלבום נושא את שם השיר 'זר דפנה לנצח' ויצא ב-2017 בפורמט של דיסק ואלבום אינטרנטי. שנה לאחר מכן יצא בפורמט של תקליט (ויניל). תומכי הדסטראט זכו גם לקבל אלבום אוסף מיוחד שיצא במהדורה מוגבלת - 'השנים האבודות', המסכם את יצירתו של אקוטונס במהלך 13 השנים שעברו בין שני האלבומים.
דניאל בן-נחום
ביוגרפיה
דניאל בן-נחום נפטר בישראל ב-26 בדצמבר 1992. הוא הובא למנוחות בבית העלמין שבקיבוצו בית זרע.
עידו איז'ק
ביוגרפיה
נבחר בידי כתב העת אַתְּ לאחד ממאה המשפיעים בתעשיית האופנה, מרבה להופיע ולהתראיין בכלי התקשורת.
קורינה מאי
ביוגרפיה
ב-1999 יצא אלבומה השני.
ב-2000, שנה לאחר מכן היא ניסתה בשנית לייצג את גרמניה באירוויזיון עם השיר "I Believe in God” והייתה במקום השני.
ב-2000 גם ביצעה דואט עם הזמרת ריבה מקנטייר
אמילי מרי אוסבורן
יצירה
השבחים והכסף אפשרו לה לרכוש סטודיו בשנת 1856. בשנה שלאחר מכן, בשנת 1857, היא הציגה את עבודתה המפורסמת ביותר, "ללא שם וחסרי ידידות", באקדמיה המלכותית. בשנים 1860–1870 נהנתה אוסבורן מהצלחה רבה והערכה ביקורתית. את העשור האחרון החלה בכך שיצרה עוד אחת מיצירותיה החשובות, "האומנת" שאותה קנתה המלכה, וכן הציור "בריחתו של לורד ניתסדייל מהמגדל בשנת 1716" שהביאה לה תהילה נוספת.
בשנת 1861 נסעה אוסבורן למינכן ללמוד וכל הציורים שלה באקדמיה המלכותית בשנת 1862 היו קשורים לגרמניה.
בשנת 1862 הוענקה לה מדליה מטעם אגודת האומנויות. אוסבורן זכתה בפרס נוסף על עבודתה "חצי העולם לא יודע איך נראים החיים האחרים" שהוצגה בארמון הקריסטל בשנת 1864. היצירה זכתה ב-60 גינאה על היותה הציור הטוב ביותר שנעשה על ידי אמן בריטי.
יצירה מאוחרת
אוסבורן התמחתה בנושאים של נשים צעירות וילדים. עבודתה נעשתה כדי להביא באמנות היבט מוסרי או חינוכי והייתה לה תחושת אמת וייצוג של העולם האמיתי בנושאים אותם תיארה.
אווה פארנה
קריירת מוזיקה
ב־24 במרץ 2013, היא זכתה בפסלון "פרסי בחירת הילדים 2013" בקטגוריית "הכוכב הפולני הטוב ביותר". ב-4 באוגוסט, יחד עם אוולינה ליסובסקה, תמכה בקונצרט של הזמרת הקנדית נלי פורטדו במהלך The Tall Ships Races 2013 בשצ'צ'ין. ב-21 באוקטובר הוציאה את אלבומה הרביעי בשפה הפולנית שכותרתו [W] Inna?, שהופיע לראשונה במקום השביעי במצעד הפולני - OLiS. האלבום היה מקודם על ידי סינגלים: "Znak", שנלקח, בין היתר, על ידי מקום שלישי ב- AirPlay - טבלה ראשונה ומקום ראשון ברשימת AirPlay - טלוויזיה, "הדבר המועדף", "המשימה הסודית", שם הופיע לראשונה במקום השלישי ברשימת Airplay ו"שגרה ". הוצאת הספרים קיבלה את מעמד הזהב. באפריל 2014 קיבלה שתי מועמדויות לסופרג'דינקי, שנערך במסגרת הפסטיבל הלאומי לזמר פולני באופולה, בקטגוריות: SuperArtist ו- SuperAlbum (עבור (W) Inna?). בסופו של דבר היא זכתה בפסלון בקטגוריית SuperAlbum. ביוני הועמדה לפרסי אסקה למוזיקה לשנת 2014 בקטגוריית "האמן הטוב ביותר". ב-23 באוגוסט 2014, בפסטיבל פולסט סופוט, קיבלה את זמיר הקהל (על השיר "צ'יצ'ו"). ב-14 בנובמבר הוציאה את אלבום האולפן הרביעי בשפה הצ'כית שכותרתו לפורלו, עמה הגיעה למקום ה -11 במצעד הצ'כי. היא קידמה את האלבום בסינגלים: "Leporelo", שלקח, בין היתר, מקום 10 ברשימת טופ 100 ברדיו ומקום 4 בטופ 50, "Z nálezů a krás", שם היה במקום ה -59 ברשימת טופ 100 ברדיו. בנובמבר 2014 היא הייתה מועמדת לטלקאמר "Tele Tygodnia" 2015 בקטגוריית המוזיקה.
מפלגות בפולין
קונפדרציה חירות ועצמאות
התנועה הלאומית (חמישה נציגים): הוקמה ב-2012 בצעדת העצמאות הפולנית של אותה שנה. יו"ר התנועה הוא רוברט ויניצקי. למפלגה יש אופי לאומני מובהק. בתחילת דרכה המפלגה הייתה פרו רוסית עד לפלישה לקרים. היא מתנגדת לשיתוף הפעולה עם נאט"ו ורוצה לחזק את יחסיה של פולין עם סין. למפלגה אופי קתולי ופמיליסטי. אגף הנוער שלה הוא הנוער הכלל פולני.
טובה בלמן
טובה בלמן (נולדה ב-1947) היא ציירת, מרצה לעיצוב, רישום ואיור, ואנימטורית בעברה. יצרה בשיתוף עם בעלה, אלכס בלמן, סרטי אנימציה שזכו בפרסים, וייצגו את ישראל בפסטיבלים לסרטי אנימציה ברחבי העולם.
היפופוטם לאלומנה
תיאור
היפופוטם זה התגלה בשנת 1990 בידי זוג חוקרים במדגסקר. לאחר שהיו ידועים רק 2 היפופוטמים מלגשים: היפופוטם מלגשי גמדי והיפופוטם מלגשי ננסי תואר מין חדש בשם היפופוטם לאלומנה ("לאלומנה" הוא כינוי מלגשי להיפופוטם). ידוע עליו מעט מאוד שכן הוא זוהה על בסיס עצמות לסת וגפיים תחתונות בלבד במאובנים שבורים יחסית, אשר נמצאו באתר בלו סור מר ליד מאנאניארי בחוף המזרחי של מדגסקר (במחוז פיאנארנצוה). ככל הנראה היפופוטם לאלומנה היה מין הדומה מאוד להיפופוטם המודרני אך קטן ממנו במעט.
Join (SQL)
איחוד פנימי (Inner Join) הוא האיחוד הנפוץ ביותר ביישומים ומשתמשים בו בדרך כלל בתור איחוד ברירת מחדל. איחוד פנימי יוצר טבלה חדשה על ידי שילוב שדות של שתי טבלאות המבוסס על פרדיקט האיחוד.
Left outer join
התוצאה של איחוד עם left outer join (או בקיצור left join) עבור טבלאות A ו-B תכיל תמיד את כל הרשומות מהטבלה ה"שמאלית", אף אם תנאי האיחוד לא מוצא כל רשומה מתאימה בטבלה ה"ימנית" (B).
דו"ח פילצקי
הדו"ח
ב-20 ביוני 1942, ארבעה פולנים, אווגניוש בנדרה, קז'ימייז' פייחובסקי, סטניסלב גוסטב יאסטר ויוזף למפרט נמלטו מאושוויץ. כשהם לבושים במדי ה-SS-Totenkopfverbande. חמושים באופן מלא וישובים ברכב של קציני SS, הם יצאו דרך השער הראשי של המחנה עם רכבסטייר 20 שהיה שייך לרודולף הס. יאסטר, חבר ה-ZOW נשא עימו דו"ח מפורט אודות התנאים במחנה שנכתב על ידי פילצקי. הגרמנים לא תפסו אף אחד מהם. ב-27 באפריל 1943 נמלט בעצמו פילצקי מאושוויץ, וכתב דו"ח נוסף. מאוחד יותר, לאחר שחרורו ממחנה השבויים הגרמני במורנאו ב-1945, פילצקי חיבר דו"ח סופי שכלל למעלה מ-100 עמודים. הדו"ח פורסם לראשונה בשנת 2000, 55 שנים לאחר סיום מלחמת העולם השנייה. תרגום לאנגלית של הדו"ח פורסם בשנת 2012 תחת הכותרת The Auschwitz Volunteer: Beyond Bravery.
בורק-אן-ברס
היסטוריה
נמצאו שרידים מעטים המעידים על קיום התיישבות במקום כבר בתקופה הרומית, ככל הנראה חווה חקלאית.
אוגוסט, רוזן פפאלץ-זולצבאך
משפחתו
ב-17 ביולי 1620 התחתן אוגוסט עם הדוויג מהולשטיין-גוטורפ, בתם של יוהאן אדולף, דוכס הולשטיין-גוטורפ ואוגוסטה מדנמרק, ממנה נולדו לו 7 ילדים:
לגעת בשטן
עלילת הספר
פרגוסון מטיל על דוולין לחלץ מן הכלא הצרפתי את פקודו הוותיק מן המחתרת, מרטין ברוסנן, בעברו שירת ברוסנן כסמל ביחידת הריינג'רס של צבא ארצות הברית, לחם בווייטנאם ועוטר על גבורתו בשדה הקרב. בהמשך, בעיקר בשל מוצאו האירי, הפך למתנקש בשורות המחתרת האירית וליד ימינו של דוולין. בשנת 1975 נשלח לצרפת לתווך בעסקת נשק עבור המחתרת. הוא נלכד בידי המשטרה הצרפתית ונשלח למאסר באי בל, כלא הצרפתי הידוע לשמצה באכזריות תנאי הכליאה בו ובכך שכמעט בלתי ניתן להימלט ממנו. שירות הביון הבריטי מציע לברוסנן כי יבריחו אותו מכלאו בתמורה לכך שיהרוג את בארי. דוולין, ותיק משימות ביון מורכבות בעבור הביון הגרמני והמחתרת האירית, נדרש הפעם לכל כישוריו כדי להשלים את משימתו, ואילו ברוסנן עתיד לגלות שהעימות כנגד בארי הוא משחק מתוחכם וכי גם שולחיו אינם נקיים מכוונות רעות.
לואיסה מונדשיין כלפון
קורות חייה
לואיסה מונדשיין נולדה בשנת 1903 בעיירה היהודית מרקולשט שבמחוז סורוקה בפלך בסרביה באימפריה הרוסית (כיום מרקולשט בנפת פלורשט שברפובליקת מולדובה). בשנת 1909 היגרה עם משפחתה לארגנטינה, והתיישבה בבואנוס איירס. למשך מספר שנים מונדשיין כלפון לימדה ספרות ספרדית באוניברסיטת בואנוס איירס ופרסמה שירה בשפה הספרדית. קובץ השירים הראשון שלה "Docencia" פורסם בשנת 1939 ובהמדורה מתוקנת בשנת 1973. אולם היא נודעה בעיקר בזכות הסונטות שלה אחרי פרסומו בשנת 1960 של הקובץ Sonetos. בהמשך הוציאה מונדשיין כלפון לאור קובצי סונטות נוספים - Sonetos y más sonetos (סונטות ועוד סונטות) (1970), Sonetos de amore y crimen (סונטות אהבה ופשע) Si alguien antaño (אם מישהו מתישהו) (1980). שיריה נכללו באנתולוגיה Verso argentino actual (השירה הארגנטינית העכשווית) משנת 1975.